turjo4nis/wikipedia-bn-dump-20250701 huggingface dataset:
ক্ষেতুপাড়া জমিদার বাড়ি

ক্ষেতুপাড়া জমিদার বাড়ি বাংলাদেশের পাবনা জেলার অন্তর্ভুক্ত সাঁথিয়া উপজেলায় অবস্থিত একটি জমিদার বাড়ি, যা স্থানীয়দের কাছে "বাবুর বাড়ি" নামে বেশ পরিচিত।

ইতিহাস
পাবনা জেলার সাঁথিয়া উপজেলার ক্ষেতুপাড়া ইউনিয়নের ক্ষেতুপাড়া গ্রামে ভারত থেতে আগত জমিদার নব কুমার রায় প্রায় তিনশত বছর আগে দশ বিঘা জমির উপর এই জমিদার বাড়িটি নির্মাণ করেন এবং মৃত্যুর আগ পর্যন্ত জমিদারী পরিচালনা করেন। তার মৃত্যুর পর দীর্ঘ ষাট বছর তার একমাত্র সন্তান পার্বতী চরণ রায় জমিদারী পরিচালনা করেন। পার্বতী চরণ রায়ের চার সন্তান ছিল। পার্বতী চরণ রায়ের মৃত্যুর পর তার তিন সন্তান ভারতে চলে যান। তবে তৃতীয় সন্তান শ্যামা চরণ রায় এখানেই থেকে যান এবং জমিদারীর দেখাশুনা করেন। এই জমিদার বংশের মধ্যে একমাত্র শ্যামা চরণ রায় সর্ব সাধারণের কাছে সমাজসেবক হিসেবে পরিচিত ছিলেন। তিনি তার।জমিদারীর সময় শিক্ষা প্রতিষ্ঠানের জন্য অনেক জায়গা দান করে গেছেন। তার মৃত্যুর পর এই বাড়ির মালিক হন তার পুত্র দীপক কুমার রায়। অর্থের অভাবে শেষ পর্যন্ত এই জমিদার বাড়ির শেষ জমিদার দীপক কুমার রায় এই জমিদার বাড়িটি বিক্রির সিদ্ধান্ত নেন। পরবর্তীতে বর্তমান সিরাজগঞ্জ জেলার শাহজাদপুরের সন্ধ্যা রাণী নামের একজন এই বাড়িটি ক্রয় করেন। বাড়িটি ক্রয় করার পর ১৯৩৮ সালে তিনি বাড়িটি সংস্কার করেন। বর্তমানে এই বাড়িটিতে সন্ধ্যা রাণীর বংশধররা বসবাস করছেন।

বর্তমান অবস্থা
লোকজন বসবাস করলেও জমিদার বাড়িটি প্রায় ধ্বংসের মুখে। বাড়িটির বর্তমান বসবাসকারী মালিকরা অর্থের অভাবে বাড়িটি সংস্কার করতে পারছেন না।

আরো দেখুন
 জমিদার বাড়ি

তথ্যসূত্র

পাবনা জেলার দর্শনীয় স্থান
পাবনা জেলার প্রত্নতাত্ত্বিক স্থাপনা
ইন্দিরা ব্যানার্জি

বিচারপতি ইন্দিরা ব্যানার্জি হচ্ছেন বর্তমানে ভারতের সুপ্রীম কোর্টের বিচারক, ইতিহাসে ৮ম মহিলা বিচারক এবং বর্তমানে ভারতের সুপ্রিম কোর্টের ৩য় মহিলা বিচারপতি। ভারতের সুপ্রীম কোর্টের বিচারকের পদে উন্নীত হওয়ার আগে তিনি মাদ্রাজ উচ্চ আদালতের প্রধান বিচারপতি ছিলেন, তিনি দ্বিতীয় ভারতীয় নারী যিনি ভারতে এই পদে অবস্থান করেন।

প্রারম্ভের জীবন 
ইন্দিরা ব্যানার্জি ২৪ সেপ্টেম্বর ১৯৫৭-এ জন্মগ্রহণ করেন। তিনি কলকাতার লরিটো হাউস-এ তার স্কুল জীবন সম্পূর্ণ করেন। তিনি প্রেসিডেন্সি কলেজ, কলকাতা এবং কলকাতা বিশ্ববিদ্যালয়ের কলেজ অফ ল-এ উচ্চশিক্ষা সম্পূর্ণ করেন।

তিনি ৫ জুলাই ১৯৮৫ এ আইনজীবী হিসাবে নথিভুক্ত হন এবং কলকাতা উচ্চ আদালত-এ নিয়োগের আগে অনুশীলন করেন।

বিচারিক কর্মজীবন 
৫ ফেব্রুয়ারি ২০০২-এ ইন্দিরা ব্যানার্জীকে কলকাতা উচ্চ আদালতে স্থায়ী বিচারক হিসেবে নিযুক্ত করা হয় এবং ৮ আগস্ট ২০১৬-এ দিল্লি উচ্চ আদালতে হস্তান্তর করা হয়। তিনি মাদ্রাজ উচ্চ আদালতে প্রধান বিচারপতি পদে উন্নীত হন এবং ২০১৭ সালের ৫ এপ্রিল দায়িত্ব গ্রহণ করেন।

বিচারপতি সঞ্জয় কিশান কুল ভারতের সুপ্রিম কোর্ট-এ নিয়োগ পাওয়ার পর তার স্থলে বিচারপতি ব্যানার্জী মাদ্রাজ উচ্চ আদালতে প্রধান বিচারপতি পদে আসীন হন। বিচারপতি কান্তা কুমারী ভাটনগরের পরে তিনিই চার্টার্ড হাই কোর্টের সর্বোচ্চ পদে আসীন হওয়া দ্বিতীয় মহিলা যিনি ১৯৯২ সালের জুন থেকে নভেম্বর পর্যন্ত আদালতের প্রধান ছিলেন।

তথ্যসূত্র 

২১শ শতাব্দীর ভারতীয় বিচারক
জীবিত ব্যক্তি
১৯৫৭-এ জন্ম
ভারতীয় নারী বিচারক
২০শ শতাব্দীর ভারতীয় নারী আইনজীবী
ভারতীয় নারী আইনজীবী
২০শ শতাব্দীর ভারতীয় আইনজীবী
২১শ শতাব্দীর ভারতীয় নারী বিচারক
কলকাতা উচ্চ আদালতের বিচারক
ভারতের সুপ্রিম কোর্টের বিচারপতি
কলকাতার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
কলকাতার আইনজীবী
জি. রোহিণী

জি. রোহিণী ছিলেন ভারতের দিল্লী উচ্চ আদালতের একজন প্রধান বিচারপতি। ২১ এপ্রিল, ২০১৪-এ, তিনি দিল্লি উচ্চ আদালতের প্রথম মহিলা প্রধান বিচারপতি হন। পূর্বে, তিনি অন্ধ্রপ্রদেশ উচ্চ আদালত এর বিচারক ছিলেন। তিনি ১৩-০৪-২০১৭ তারিখে দিল্লি হাইকোর্টের প্রধান বিচারপতির পদ থেকে অবসর গ্রহণ করেন বার্ধক্যজনিত কারণে। বিচারপতি গীতা মিত্তালকে তার জায়গায় ভারপ্রাপ্ত প্রধান বিচারপতি নিয়োগ করা হয়।

প্রারম্ভের জীবন
জি. রোহিণী ১৪ই এপ্রিল ১৯৫৫-এ বিশাখাপত্তনম, অন্ধ্রপ্রদেশ, ভারত-এ থেকে জন্মগ্রহণ করেন।

শিক্ষা
তিনি ওসমানিয়া বিশ্ববিদ্যালয়ে তার স্নাতক ডিগ্রী সম্পন্ন করেন, অন্ধ্র বিশ্ববিদ্যালয় আইন কলেজ, বিশাখাপত্তনম থেকে আইন অধ্যায়ন সম্পূর্ণ করেন।

কর্মজীবন
২০০১ সালে অন্ধ্রপ্রদেশ হাইকোর্টের বিচারক হিসাবে তিনি নিযুক্ত হন। তিনি পূর্বে মেয়ে শিশু এবং কর্মজীবি মহিলাদের সুরক্ষার মত বিষয়ে একজন অ্যাডভোকেট হিসাবে কাজ করেছেন। অন্ধ্রপ্রদেশ আইন পত্রিকার একজন সাংবাদিক ও নির্বাহী সম্পাদক হিসাবে তিনি আইনি সাংবাদিকতায় জড়িত ছিলেন।

অক্টোবর ২০১৭-এ, ভারতীয় সংবিধানের অনুচ্ছেদ ৩৪০-এর অধীনে ওবিসির উপ-শ্রেণিবিন্যাস পরীক্ষা করার জন্য ভারতের রাষ্ট্রপতি কর্তৃক রোহিণী নিযুক্ত হন। বৃহত্তর সামাজিক ন্যায়বিচার অর্জন এবং সকলের জন্য অন্তর্ভুক্ত করা, এবং বিশেষ করে অন্যান্য অনুন্নত সম্প্রদায়ের সদস্যদের জন্য এই সিদ্ধান্ত নেওয়া হয়

তথ্যসূত্র 

জীবিত ব্যক্তি
ভারতীয় নারী বিচারক
২০শ শতাব্দীর ভারতীয় বিচারক
২০শ শতাব্দীর ভারতীয় আইনজীবী
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
ভারতীয় নারী আইনজীবী
২১শ শতাব্দীর ভারতীয় বিচারক
২১শ শতাব্দীর ভারতীয় লেখিকা
২০শ শতাব্দীর ভারতীয় লেখিকা
২০শ শতাব্দীর ভারতীয় সাংবাদিক
ভারতীয় সম্পাদক
১৯৫৫-এ জন্ম
ওসমানিয়া বিশ্ববিদ্যালয়ের প্রাক্তন শিক্ষার্থী
অন্ধ্র বিশ্ববিদ্যালয়ের প্রাক্তন শিক্ষার্থী
অন্ধ্রপ্রদেশের লেখিকা
ভারতীয় নারী সাংবাদিক
২১শ শতাব্দীর ভারতীয় সাংবাদিক
২১শ শতাব্দীর ভারতীয় নারী বিচারক
নিশিতা নির্মল মাহাত্রে

নিশিতা নির্মল মাহাত্রে ছিলেন ভারতের কলকাতা উচ্চ আদালতের ভারপ্রাপ্ত প্রধান বিচারপতি। তিনি ১ ডিসেম্বর ২০১৬-এ এই পদে নিযুক্ত হন এবং ১৮ই সেপ্টেম্বর ২০১৭ সালে কলকাতা উচ্চ আদালতের ভারপ্রাপ্ত প্রধান বিচারপতি পদেই অবসর গ্রহণ করেন। ভারপ্রাপ্ত প্রধান বিচারপতি মেয়াদকালে তিনি তৃণমূল কংগ্রেস নেতাদের বিরুদ্ধে উচ্চ-স্তরের স্টিং অপারেশনের পরিচালনা করেন যা জনপ্রিয়ভাবে নারাধা মামলা নামে অধিক পরিচিত এবং সে ক্ষেত্রে তিনি সিবিআই তদন্তের নির্দেশ দেন।

প্রারম্ভের জীবন 
তিনি ২০ সেপ্টেম্বর, ১৯৫৫ সালে জন্মগ্রহণ করেন এবং পুনের সেন্ট মেরি স্কুল থেকে স্কুল জীবন সম্পন্ন করেন। মুম্বাইয়ের সোফিয়া কলেজ থেকে মাইক্রোবায়োলজিততে স্নাতক হন। মাহাত্রে মুম্বাইয়ের সরকারি আইন কলেজ থেকে আইনে স্নাতক ডিগ্রি লাভ করেন।

আইনি কর্মজীবন 
১০ নভেম্বর ১৯৭৮-এ তিনি মহারাষ্ট্র ও গোয়া বার কাউন্সিলের অ্যাডভোকেট হিসেবে মনোনীত হন। এর পরে তিনি বোম্বে উচ্চ আদালতে শিল্প-আদালত ও শ্রম আদালত, মোটর দুর্ঘটনা দাবি ট্রাইব্যুনালে অনুশীলন করেন। 
২৮শে মার্চ ২০০১-এ বোম্বেতে বিচার বিভাগের উচ্চ আদালতের অতিরিক্ত বিচারক হিসেবে শপথ গ্রহণ করেন। ২১শে মার্চ ২০০৩-এ তিনি বোম্বেতে বিচার বিভাগের উচ্চ আদালতের স্থায়ী বিচারক নিযুক্ত হন। মাহাত্রেকে কলকাতা উচ্চ আদালতে স্থানান্তর করা হয় (২৭ ডিসেম্বর ২০১১-এ বিজ্ঞপ্তি) এবং ৬ই জানুয়ারী ২০১২-এ এই আদালতের বিচারক হিসাবে শপথ গ্রহণ করেন।
প্রধান বিচারপতি গিরিশচন্দ্র গুপ্ত অবসর নেওয়ার পর ১ ডিসেম্বরে ২০১৬ সালে কলকাতা হাইকোর্টের ভারপ্রাপ্ত প্রধান বিচারপতি নিযুক্ত হন তিনি।

তথ্যসূত্র 

ভারতীয় নারী বিচারক
২১শ শতাব্দীর ভারতীয় বিচারক
Judges of the Kolkata High Court
কলকাতা উচ্চ আদালতের বিচারক
২১শ শতাব্দীর ভারতীয় নারী বিচারক
পুষ্পিতা পপি

পুষ্পিতা পপি  হচ্ছেন একজন বাংলাদেশী মডেল ও অভিনেত্রী। ২০১৪ সালে মনতাজুর রহমান আকবর পরিচালিত আগে যদি জানতাম তুই হবি পর চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।

প্রারম্ভিক জীবন
পুষ্পিতা পপি চাঁদপুরের পশ্চিম হাটিলা ইউনিয়নের নিশ্চিন্তপুর গ্রামে জন্মগ্রহণ করেন। তার বাবা নুরুল হক, হচ্ছেন সুহিলপুর ফাজিল মাদ্রাসার একজন শিক্ষক। তার শৈশবকাল কেটেছে নানার বাড়িতে, সেখানে সুহিলপুর উচ্চ বিদ্যালয় থেকে উচ্চমাধ্যমিক উত্তীর্ণ হন তিনি। দুই ভাই ও তিন বোনের মধ্যে তিনি সবার বড়।

কর্মজীবন
পুষ্পিতা পপি ২০১৪ সালে মনতাজুর রহমান আকবর পরিচালিত আগে যদি জানতাম তুই হবি পর চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে। যদিও তার অভিনীত প্রথম চলচ্চিত্র একই পরিচালকের তোমাকে ভালোবেসে আমি দিওয়ানা, যা এখনো নির্মাণাধীন। পরবর্তীতে তিনি আরো একাধিক চলচ্চিত্রে অভিনয় করেন।

চলচ্চিত্রের তালিকা

তথ্যসূত্র

বহিঃসংযোগ
 

জীবিত ব্যক্তি
২১শ শতাব্দীর বাংলাদেশী অভিনেত্রী
বাংলাদেশী নারী মডেল
বাংলাদেশী চলচ্চিত্র অভিনেত্রী
চাঁদপুর জেলার অভিনয়শিল্পী
চাঁদপুর জেলার ব্যক্তি
রুমা পাল

বিচারপতি রুমা পাল (জন্ম ৩রা জুন ১৯৪১) ৩রা জুন ২০০৬ -এ অবসর গ্রহণ পর্যন্ত ভারতের সুপ্রিম কোর্ট-এর একজন বিচারক ছিলেন।

প্রারম্ভের জীবন
তিনি অক্সফোর্ডের সেন্ট অ্যান্স কলেজ থেকে বি.সি.এল ডিগ্রি অর্জন করেন এবং কলকাতা উচ্চ আদালতে বেসামরিক, রাজস্ব, শ্রম ও সাংবিধানিক বিষয়ে ১৯৬৮ সালে অনুশীলন শুরু করেন। তার স্বামী সামাদিত্য পাল কলকাতার একজন সুপরিচিত ব্যারিস্টার।

কর্মজীবন 
একজন আইনজীবী হিসাবে দীর্ঘসময় এবং বিশিষ্ট কর্মজীবনের পরে, তিনি ৬ই আগস্ট ১৯৯০ সালে কলকাতা উচ্চ আদালতে বিচারক নিযুক্ত হন। ২৮ জানুয়ারি ২০০০-এ আদালতের সুবর্ণজয়ন্তীর দিনটিতে তিনি ভারতের সুপ্রিম কোর্টে মনোনীত হন। বিচারপতি পাল বিখ্যাত কিছু মামলায় অনেক গুরুত্বপূর্ণ  সিদ্ধান্ত গ্রহণ করেছেন। তিনি মানবাধিকার বিষয়ক একটি সংখ্যায় লিখেছেন।  তিনি "নারী বিচারকদের আন্তর্জাতিক ফোরাম" এর সদস্যও।

পাল অধ্যাপক এম পি জৈন কর্তৃক ভারতীয় সাংবিধানিক আইনের বিখ্যাত বই সহ আইনি গবেষণার জন্য অনেক পাঠ্যপুস্তক সম্পাদনা করেন, যা নেতৃস্থানীয় পুস্তক  হিসাবে বিবেচিত হয়। তিনি সিকিম বিশ্ববিদ্যালয়ের চ্যান্সেলর হন এবং আইনি বৈচিত্র্যের অলাভজনক প্রতিষ্ঠান ইন্ক্রিসিং ডাইভারসিটি বাই ইন্ক্রিসিং এক্সেস-এর ট্রাস্টিদের একজন।

তথ্যসূত্র

বহিঃসংযোগ
 Paper by Justice Pal on Violence Against Women 
 

ভারতীয় বিচারক
জীবিত ব্যক্তি
১৯৪১-এ জন্ম
ভারতীয় রাজনীতিবিদ
ভারতীয় আইনজীবী
পশ্চিমবঙ্গের নারী শিক্ষাবিদ
কলকাতা উচ্চ আদালতের বিচারক
ভারতের সুপ্রিম কোর্টের বিচারপতি
২০শ শতাব্দীর ভারতীয় বিচারক
২১শ শতাব্দীর ভারতীয় বিচারক
২১শ শতাব্দীর ভারতীয় নারী বিচারক
পশ্চিমবঙ্গের শিক্ষাবিদ
রেনুকা সিনহা

রেনুকা সিনহা (১৯৪৯-২০১৬) একজন ভারতীয় রাজনীতিবিদ ছিলেন, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন।

জীবনী
রেনুকা সিনহা ১৯৪৯ সালের ৫ মার্চ জন্মগ্রহণ করেন। তিনি কলকাতা বিশ্ববিদ্যালয় থেকে স্নাতক ডিগ্রি অর্জন করেছেন।

২০১৪ সালে ভারতীয় লোকসভা নির্বাচনে তাকে কোচবিহার থেকে মনোনয়ন দেয় সর্বভারতীয় তৃণমূল কংগ্রেস। নির্বাচনে তিনি দীপক কুমার রায়কে পরাজিত করে বিজয়ী হন। নির্বাচনে তিনি পেয়েছিলেন ৫,২৬,৪৯৯ ভোট, যা ছিল প্রদত্ত ভোটের ৩৯.৫১%। তার নিকটতম প্রতিদ্বন্দ্বী ফরোয়ার্ড ব্লকের দীপক কুমার রায় পেয়েছিলেন ৪,৩৯,৩৯৩ ভোট, যা ছিল প্রদত্ত ভোটের ৩২.৯৮%।

২০১৬ সালের ১৭ আগস্ট তিনি হৃদযন্ত্রের ক্রিয়া বন্ধ হয়ে মৃত্যুবরণ করেন। তার মৃত্যুর পর হওয়া উপনির্বাচনে সর্বভারতীয় তৃণমূল কংগ্রেসের পার্থপ্রতিম রায় কোচবিহারের লোকসভা সদস্য হিসেবে নির্বাচিত হয়েছিলেন।

তথ্যসূত্র

১৯৪৯-এ জন্ম
২০১৬-এ মৃত্যু
পশ্চিমবঙ্গের রাজনীতিতে নারী
কলকাতা বিশ্ববিদ্যালয়ের প্রাক্তন শিক্ষার্থী
ষোড়শ লোকসভার সদস্য
কোচবিহার জেলার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের লোকসভা সদস্য
২১শ শতাব্দীর ভারতীয় নারী রাজনীতিবিদ
লোকসভার নারী সদস্য
আন্তর্জাতিক মহিলা ক্লাব চ্যাম্পিয়নশিপ

আন্তর্জাতিক মহিলা ক্লাব চ্যাম্পিয়নশিপ (পূর্ব নাম মডকাস্ট কাপ, নেসলে কাপ) আন্তজার্তিক ফুটবল অ্যাসোসিয়েশন এর নকআউট প্রতিযোগিতা। এটি জাপান ফুটবল অ্যাসোসিয়েশন এবং নেদেসিকো লীগ কর্তৃক আযোজিত। প্রথম আসরটি ২০১২ সালে জাপানে অনুষ্ঠিত হয়।

ফলাফল

সম্মাননা

পুরস্কার মূল্য 
মোট সম্মাননা $১০০,০০০। জয়ী দল সম্মাননা হিসেবে $৬০,০০০ পেয়ে থাকেন।

তথ্যসূত্র

বহিঃসংযোগ 
 International women's club football  (Japanese)
 International Women’s Club Championship (mobcast Cup) on Women's Soccer United  (English)
 International Women's Club Championship  (RSSSF)

মহিলাদের আন্তর্জাতিক ফুটবল প্রতিযোগিতা
সোনিয়া গোকানি

সোনিয়া জি. গোকানি হচ্ছেন ১৭ই ফেব্রুয়ারি ২০১১ থেকে ভারতের গুজরাত উচ্চ আদালতে দায়িত্ব পালনকারী একজন মহিলা বিচারক।

প্রারম্ভের জীবন ও শিক্ষা

সোনিয়া গোকানি ২৬ই ফেব্রুয়ারি ১৯৬১ জামনগর,গুজরাত, ভারত-এ জন্মগ্রহণ করেন। তিনি জীবার্ণুবিজ্ঞানে বি. এসসি. পাশ করেন এবং পরে এলএলবি ও এলএলএম সম্পূর্ণ করেন।

কর্মজীবন
তিনি জামনগরের কে.পি. শাহ আইন কলেজে পার্ট-টাইম প্রভাষক হিসেবে কাজ করেন। তিনি পাঁচ বছরের জন্য জেলা ভোক্তা বিরোধ নিষ্পত্তি ফোরামের সদস্য হিসাবে দায়িত্ব পালন করেন।

১৯৯৫ সালের ১০ই জুলাই তিনি আহমেদাবাদের সিটি সিভিল অ্যান্ড সেশন কোর্টের বিচারক হিসাবে যোগ দেন। ২০০৩ থেকে ২০০৮ সাল পর্যন্ত তিনি গুজরাতের সন্ত্রাস বিরোধী আইনের অধীনে বিশেষ আদালতের বিচারক হিসেবে কাজ করেন। তিনি সেন্ট্রাল ব্যুরো অফ ইনভেস্টিগেশন এর বিশেষ আদালতের বিচারক হিসাবেও কাজ করেছেন।

২০০৮-এ তিনি গুজরাত উচ্চ আদালতের নিয়োগ বিভাগের রেজিস্ট্রার হিসেবে নিযুক্ত হন। পরে তিনি তথ্য প্রযুক্তি ও অবকাঠামো বিভাগের রেজিস্ট্রার হিসেবে দেড় বছর ধরে কাজ করেন। তিনি গুজরাত স্টেট জুডিশিয়াল একাডেমিতেও পড়াতেন। ১৭ই ফেব্রুয়ারি ২০১১-এ তিনি গুজরাত উচ্চ আদালতের অতিরিক্ত বিচারক হিসাবে নিযুক্ত হন এবং ২৮শে জানুয়ারী ২০১৩-এ স্থায়ী বিচারক হন।

তথ্যসূত্র

১৯৬১-এ জন্ম
জীবিত ব্যক্তি
ভারতীয় নারী বিচারক
Gujarati people
ভারতীয় নারী আইনজীবী
Judges of the Gujarat High Court
গুজরাতি ব্যক্তি
গুজরাত উচ্চ আদালতের বিচারক
২০শ শতাব্দীর ভারতীয় বিচারক
২১শ শতাব্দীর ভারতীয় বিচারক
২১শ শতাব্দীর ভারতীয় নারী বিচারক
তাড়াশ সদর ইউনিয়ন

তালম বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

তথ্যসূত্র 

 

তাড়াশ উপজেলার ইউনিয়ন
দেশীগ্রাম ইউনিয়ন

দেশীগ্রাম বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

তথ্যসূত্র 

 

তাড়াশ উপজেলার ইউনিয়ন
হারসা এন. দেবানী

হারসা এন. দেবানী (জন্ম ২৭শে মার্চ ১৯৫৮) হচ্ছেন ৮ই অক্টোবর ২০০৪ থেকে ভারতের গুজরাত উচ্চ আদালতের একজন বিচারক।

প্রারম্ভের জীবন ও শিক্ষা 
হারসা এন. দেবানী জন্মগ্রহণ করেন ১৯৫৮ সালের ২৭শে মার্চ কুনকাভভ, আমরেলি জেলা, গুজরাত-তে। তিনি প্রকাশ উচ্চ মাধ্যমিক বিদ্যালয়, আহমেদাবাদ; কনভেন্ট লিটল ফ্লাওয়ার স্কুল, ডিব্রুগড়, আসাম; এবং লোরিতো কনভেন্ট, রাঁচি থেকে তার মাধ্যমিক স্কুল শিক্ষা সম্পন্ন করেন। এম.জি. বিজ্ঞান ইনস্টিটিউট, আহমেদাবাদ থেকে জীবার্ণুবিজ্ঞানে বি. এসসি.; গুজরাত বিশ্ববিদ্যালয়-এর বিজ্ঞান স্কুল থেকে জীবার্ণুবিজ্ঞানে এম. এসসি.; এবং  স্যার এল.এ. শাহ আইন কলেজ, আহমেদাবাদ থেকে এলএল.বি. পাশ করেন।

কর্মজীবন
১০ই জুলাই ১৯৯২ সালে তিনি একজন আইনজীবী হিসেবে তার কর্মজীবন শুরু করেন। ৮ই অক্টোবর ২০০৪-এ গুজরাত উচ্চ আদালতে অতিরিক্ত বিচারক এবং পরবর্তীতে ৯ই আগস্ট ২০০৭-এ স্থায়ী বিচারক হিসাবে তিনি নিযুক্ত হন।

২০০২-এর নারোদা পাটিয়া গণহত্যা মামলায় আপিলের রায় শুনানো দুই বিচারকের মধ্যে তিনি একজন ছিলেন।

তথ্যসূত্র

১৯৫৮-এ জন্ম
জীবিত ব্যক্তি
ভারতীয় নারী বিচারক
ভারতীয় নারী আইনজীবী
গুজরাত বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় নারী আইনজীবী
২০শ শতাব্দীর ভারতীয় আইনজীবী
২১শ শতাব্দীর ভারতীয় বিচারক
২১শ শতাব্দীর ভারতীয় নারী বিচারক
গুজরাতি ব্যক্তি
গুজরাত উচ্চ আদালতের বিচারক
আমরেলি জেলার ব্যক্তি
বারুহাস ইউনিয়ন

বারুহাস বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

ধারণা করা হয় উপমহাদেশে মুসলিম শাসনামলে এই অঞ্চলের আবিষ্কার হয়। তখন এই অঞ্চলে মধ্যপ্রাচ্য থেকে অনেক সাধু সন্ন্যাসীর আগমন ঘটে।
মোঘল সম্রাট আকবরের শাসনামলে বারুহাস গ্রামে শাহ ইমাম (রহ) আসেন এবং পরবর্তী মোঘল সম্রাট জাহাঙ্গীর সরেজমিনে বাংলা পরিদর্শনে আসেন। এ সময় তিনি বারুহাস গ্রামের শাহ ইমাম (রহ)-এর সাথে সাক্ষাৎ করেন। শাহ ইমামকে সম্রাট জাহাঙ্গীর বারুহাস গ্রামে কয়েকটি পাকাঘর এবং একটি পুকুর খনন করে দিয়েছিলেন। যা ইমাম বাড়ি নামে পরিচিত।
এভাবেই প্রাকৃতিক সৌন্দর্য এবং উর্বর কৃষিভূমি থাকায় আরবীয় বাণিজ্যের সাথে চলনবিলের সংযোগ ঘটে।
প্রায় ৪০০বছর পূর্বে চলনবিল এলাকার ভদ্রাবতী নদীর পাড়ে সনাতন বসতির এই অঞ্চলে ইয়েমেন থেকে আগত শেখগন প্রথম মুসলিম বসতি স্থাপন করেন।পরবর্তীতে নায়েব শেখ বাহারউদ্দিন বা "বারু শেখ" এর নামানুসারে এই অঞ্চলের নাম হয় "বারুহাস"।
লোকমুখে শোনা যায় রানী ভবানীর শাসনের হাত থেকেও শেখগন এই অঞ্চল রক্ষা করেছিলেন যাতে রানীর শাসন ভদ্রাবতীর ওপারে পশ্চিমে নাটোর পর্যন্তই সীমাবদ্ধ থাকে।
ব্রিটিশ শাসনামলে তাদের প্রস্তাব প্রত্যাখ্যান করা বিদ্রোহী শেখদের অপসারন করে দেলোয়ার খান চৌধুরীকে মহালের জমিদার নিযুক্ত করেন।
ইমাম বাড়ি, বারুহাসের জমিদার বাড়ি ও বেহুলার কুয়া সহ অনেক ইতিহাসের সাক্ষী এই বারুহাস।

দর্শনীয় স্থান
১ বারুহাস ইমাম বাড়ি

এখানে দুই রকম কথা প্রচলিত আছে।

উপরে বর্ণিত একটা

আরেকটা এরকম

সম্রাট আকবরের রাজত্ব কালে কাগমারীর দরবেশ হযরত শাহ জালাল (রঃ) এবং তার মামা শাহানশাহ হযরত বাবা আদম (রঃ) কাশ্মিরী এ অঞ্চলে আগমন ও ইসলাম প্রচার করেন। তাঁদের জীবনীতেই বিশাল জলধির মধ্যে চর জাতীয় প্রাচীন ভূমির উল্লেখ পাওয়া যায়। অনুরূপভাবে শাহজাদপুরে হযরত শাহদৌলা মখদুম (রঃ), সিরাজগঞ্জে হযরত শাহ সিরাজউদ্দিন, নওগাঁতে দাদাপীর, রাজশাহী জেলার বাঘাতে শাহাদৌলা জামী দানেশমন্দ (রঃ) এবং চর মধ্যাহ্ন দ্বীপে বারুহাস ইমামবাড়ী পীর সাহেবের আগমন ঘটে।

অরেকমতে,  (ইমাম বাড়া)

চলনবিলের ঐতিহ্যবাহী বারুহাস ইমাম বাড়া কালের সাক্ষী। প্রায় সাড়ে তিন'শ বছর আগে হাসান-হোসেন(রাঃ) স্মরণে শিয়া সম্প্রদায় ভবন দুটি নির্মাণ করেন। এখানে নামাজ আদায় এবং মিলাদ মাহফিলের ব্যাবস্থা থাকে। হোসেনি দালান বাংলাদেশের প্রথম ইমাম বাড়া। মোগল আমলে শাহসুজার নৌ সেনাপতি মীর মুরাদ ১৬৪২ খ্রিস্টাব্দে এটি নির্মাণ করে। হোসেনি দালান নির্মাণের পর থেকে শিয়া সম্প্রদায় দেশের বিভিন্ন স্থানে ছোট বড় অনেক ইমাম বাড়া নির্মাণ শুরু করে। তার একটা নিদর্শন চলবিলের চরমধ্যান্ন দ্বীপে এই ইমাম বাড়া। আশে পাশের অন্নান্য দ্বীপের ইমাম সাহেব এখানে এসে ধর্মীয় আলোচনা করতেন। পরে চরমধ্যান্ন দ্বীপ নাম পরিবর্তন করে এ গ্রামের নাম রাখা হয় বারুহাস। সবার মুখে এই স্থাপনা এখন বারুহাস ইমাম বাড়ি নামে সুপরিচিত।

২ বারুহাস জমিদার বাড়ি

৩ বেহুলার কূপ

জনসংখ্যা

প্রশাসনিক কাঠামো

শিক্ষা ব্যবস্থা

তথ্যসূত্র 

তাড়াশ উপজেলার ইউনিয়ন
সারিতা রাই

সারিতা রাই হলেন একজন ভারতীয় রাজনীতিবিদ, যিনি গোর্খা জনমুক্তি মোর্চার রাজনীতির সাথে যুক্ত। তিনি পশ্চিমবঙ্গ বিধানসভায় কালিম্পং বিধানসভা কেন্দ্রের বিধায়ক হিসেবে দায়িত্ব পালন করছেন।

জীবনী
পেশায় শিক্ষক সারিতা রাই সেন্ট জর্জেস বিদ্যালয়ে নেপালি ভাষা পড়াতেন। ২০১৬ সালে পশ্চিমবঙ্গ বিধানসভা নির্বাচনে তাকে কালিম্পং বিধানসভা কেন্দ্র থেকে মনোনয়ন দেয় গোর্খাল্যান্ড রাজ্যের দাবিতে আন্দোলন করা আসা রাজনৈতিক দল গোর্খা জনমুক্তি মোর্চা। নির্বাচনে তিনি ৬৭,৬৯৩ ভোট পেয়ে ২০০৭ সালে প্রতিষ্ঠিত রাজনৈতিক দলটিকে কালিম্পং আসনটি উপহার দেন। তিনি নির্বাচনে প্রদত্ত ভোটের ৪৯.০৫% ভোট পেয়েছিলেন। তার নিকটতম প্রতিদ্বন্দ্বী কালিম্পংয়ের তৎকালীন বিধায়ক হারকা বাহাদুর ছেত্রী পেয়েছিলেন ৫৬,২৬২ ভোট, যা ছিল প্রদত্ত ভোটের ৪০.৭৭%।

তথ্যসূত্র

জীবিত ব্যক্তি
পশ্চিমবঙ্গ বিধানসভার নারী সদস্য
গোর্খা জনমুক্তি মোর্চার রাজনীতিবিদ
ভারতীয় গোর্খা
পশ্চিমবঙ্গ বিধানসভার সদস্য ২০১৬-২০২১
২১শ শতাব্দীর ভারতীয় নারী রাজনীতিবিদ
কালিম্পং জেলার ব্যক্তি
উত্তরবঙ্গ বিশ্ববিদ্যালয়ের প্রাক্তন শিক্ষার্থী
১৯৫৯-এ জন্ম
টি. মিনা কুমারী

টি.মিনা কুমারী (জন্ম ১৯৫১) ভারতের একজন অবসরপ্রাপ্ত উচ্চ আদালতের বিচারক। তিনি মেঘালয় উচ্চ আদালত-এর প্রথম প্রধান বিচারপতি ছিলেন। তিনি পূর্বে অন্ধ্রপ্রদেশ উচ্চ আদালত এবং পাটনা উচ্চ আদালত এর বিচারক হিসাবে দায়িত্ব পালন করেন।

শিক্ষা ও পরিবার
তিনি ওসমানিয়া বিশ্ববিদ্যালয়, হায়দ্রাবাদ, অন্ধ্রপ্রদেশ থেকে তার আইন ডিগ্রী সম্পন্ন করেন। তিনি মৃত বেহালাবাদক পদ্মশ্রী ভেঙ্কটাস্বাোয়ামী নাইডুর নাতনী।

কর্মজীবন
২০১৩ সালে তিনি মেঘালয়ের প্রথম প্রধান বিচারপতি হিসেবে নিয়োগ পেয়েছিলেন, তিনি বলেন, তার প্রথম অগ্রাধিকার হবে রাজ্যে ফাস্ট ট্র্যাক আদালত স্থাপন করা, পাশাপাশি অঞ্চলের সমস্যাগুলি বোঝা এবং মুলতুবি মামলার নিষ্পত্তি করা। যাইহোক, তিনি মাত্র পাঁচ মাস এই পদে ছিলেন। ২০১৩ সালের আগস্ট মাসে মেঘালয়ের প্রধান বিচারপতি হিসাবে অবসর গ্রহণের পর তাকে ২০১৪ সালের ডিসেম্বরে তামিলনাড়ু রাজ্য মানবাধিকার কমিশনের চেয়ারপারসন নিযুক্ত করা হয়। পদটি ২০১১ সাল থেকে খালি ছিল।

অন্ধ্রপ্রদেশ উচ্চ আদালতে বিচারক হিসেবে কাজ করার সময় ২০১০-এ তিনি সাত বিচারকের বেঞ্চের সদস্য হিসাবে টি. মুরালিধর রাও বনাম অন্ধ্র প্রদেশ রাজ্য মামলাটির সাথে যুক্ত ছিলেন। মামলাটি ছিল ধর্ম ভিত্তিক রিজার্ভেশন নিয়ে, বিশেষ করে অনুন্নত শ্রেণীর মুসলমানদের জন্য রিজার্ভেশন সম্পর্কিত। সংখ্যাগরিষ্ঠ দৃষ্টিভঙ্গির সাথে একমত হওয়ার পর, কোটা বাদ দিয়ে দেওয়ার পর, বিচারপতি টি. মিনা কুমারী আলাদা রায় প্রকাশ করেন।

তথ্যসূত্র 

জীবিত ব্যক্তি
১৯৫১-এ জন্ম
ভারতীয় নারী বিচারক
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
অন্ধ্রপ্রদেশ উচ্চ আদালতের বিচারক
পাটনা উচ্চ আদালতের বিচারক
মেঘালয় উচ্চ আদালতের প্রধান বিচারপতি
২০শ শতাব্দীর ভারতীয় আইনজীবী
২০শ শতাব্দীর ভারতীয় বিচারক
Women in Meghalaya politics
Women in Andhra Pradesh politics
Women in Bihar politics
ভারতীয় নারী আইনজীবী
21st-century Indian women politicians
21st-century Indian politicians
Women educators from Meghalaya
Educators from Meghalaya
২১শ শতাব্দীর ভারতীয় বিচারক
২১শ শতাব্দীর ভারতীয় নারী বিচারক
নওগাঁ ইউনিয়ন

নওগাঁ বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

অবস্থান

ইতিহাস

তথ্যসূত্র 

তাড়াশ উপজেলার ইউনিয়ন
মাধাইনগর ইউনিয়ন

মাধাইনগর বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

তথ্যসূত্র 

 

তাড়াশ উপজেলার ইউনিয়ন
মাগুড়া বিনোদ ইউনিয়ন

মাগুরাবিনোদ বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

অবস্থান

ইতিহাস

তথ্যসূত্র 

তাড়াশ উপজেলার ইউনিয়ন
প্রতিমা মণ্ডল

প্রতিমা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৪ সাল থেকে তিনি জয়নগর লোকসভা কেন্দ্রের সাংসদ হিসেবে দায়িত্ব পালন করছেন।

জীবনী

প্রারম্ভিক জীবন
প্রতিমা মণ্ডল ১৯৬৬ সালের ১৬ই ফেব্রুয়ারি কলকাতার এক বাঙালি হিন্দু পরিবারে জন্মগ্রহণ করেন। তিনি সর্বভারতীয় তৃণমূল কংগ্রেসের রাজনীতিবিদ গোবিন্দ চন্দ্র নস্করের কন্যা। তিনি কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেছেন। রাজনীতিতে আসার পূর্বে তিনি পশ্চিমবঙ্গ সিভিল সার্ভিসে কর্মরত ছিলেন।

রাজনৈতিক জীবন
২০১৪ সালের লোকসভা নির্বাচনে
তাকে জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি ৪,৯৪,৭৪৬ ভোট পেয়ে নির্বাচিত হয়েছিলেন, যা ছিল প্রদত্ত ভোটের ৪১.৭১%। তার নিকটতম প্রতিদ্বন্দ্বী বিপ্লবী সমাজতন্ত্রী দলের সুভাষ নস্কর পেয়েছিলেন ৩,৮৬,৩৬২ ভোট, যা ছিল প্রদত্ত ভোটের ৩২.৫৮%।

২০১৯ সালের লোকসভা নির্বাচনে তাকে পুনরায় জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি আবারো বিজয়ী হন।

তথ্যসূত্র

জীবিত ব্যক্তি
১৯৬৬-এ জন্ম
পশ্চিমবঙ্গের রাজনীতিতে নারী
কলকাতা বিশ্ববিদ্যালয়ের প্রাক্তন শিক্ষার্থী
সপ্তদশ লোকসভার সদস্য
ষোড়শ লোকসভার সদস্য
দক্ষিণ চব্বিশ পরগনা জেলার ব্যক্তি
বাঙালি রাজনীতিবিদ
ভারতীয় সাম্যবাদ-বিরোধী
বাঙালি হিন্দু
ভারতে সাম্যবাদ বিরোধিতা
পশ্চিমবঙ্গের লোকসভা সদস্য
২১শ শতাব্দীর ভারতীয় নারী রাজনীতিবিদ
কলকাতার রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
লোকসভার নারী সদস্য
জয়নগর মজিলপুরের ব্যক্তি
অষ্টাদশ লোকসভার সদস্য
নাসিরা ইকবাল

বিচারপতি নাসিরা জাবিদ ইকবাল (  হচ্ছেন একজন পাকিস্তানি বিচারক এবং আইনের অধ্যাপক যিনি ১৯৯৪ থেকে ২০০২ সাল পর্যন্ত লাহোর উচ্চ আদালত এর বিচারক হিসাবে দায়িত্ব পালন করেন।

শিক্ষা 
নাসিরা ইকবাল পাঞ্জাব বিশ্ববিদ্যালয় থেকে মেধা সম্পদ আইনে ডিগ্রি অর্জন করেছেন, হার্ভার্ড ল স্কুল থেকে আইনে মাস্টার্স ডিগ্রি, এবং পাঞ্জাব বিশ্ববিদ্যালয় থেকেও আইনে মাস্টার্স ডিগ্রি লাভ করেছেন। একজন আইনি পণ্ডিত হিসেবে, তিনি সারা বিশ্বে বক্তৃতা দিয়েছেন এবং বিভিন্ন আন্তর্জাতিক ফোরামে পাকিস্তানকে প্রতিনিধিত্ব করেছেন।

কর্মজীবন
তিনি লাহোর উচ্চ আদালতে নিযুক্ত প্রথম পাঁচজন নারীর একজন ছিলেন, যেখানে তিনি ১৯৯৪ থেকে ২০০২ সাল পর্যন্ত বিচারক হিসাবে দায়িত্ব পালন করেন। তিনি পাকিস্তানের সংশ্লিষ্ট নাগরিক সমাজ (সিসিপি) কর্মী দলের সভাপতি। অন্যান্য সম্মাননার মধ্যে তিনি পেয়েছেন ২০০৬ সালে নারী অধিকারের ফাতিমা জিন্নাহ পদক, ২০০৭ সালে বর্ষসেরা নারী তারকা পুরস্কার এবং ২০১১ সালে বিস্ময় নারী পুরস্কার।

ইকবাল পাকিস্তান সুপ্রিম কোর্ট বার অ্যাসোসিয়েশন, পাকিস্তানের আইন ও বিচার কমিশন, এবং জেনেভায় মানবাধিকার কমিশনের পাকিস্তানি প্রতিনিধিদলের সদস্য। তিনি লাহোর হাই কোর্ট বার এসোসিয়েশন এর সাবেক সভাপতিও। বর্তমানে, পাকিস্তানের জনস্বার্থ আইন সমিতি-এ (পিআইএলএপি) তিনি নির্বাহী কমিটির সদস্য; লাহোর আন্তর্জাতিক মহিলা ক্লাব , এবং সর্ব পাকিস্তান মহিলা সমিতি, পাঞ্জাব এর সম্মানিত আইন উপদেষ্টা; ট্রান্সপারেন্সি ইন্টারন্যাশনাল এর ট্রাস্টি; এবং পাকিস্তান মহিলা আইনজীবী সমিতির সদস্য।

ব্যক্তিগত জীবন 
পাকিস্তানের সুপ্রিম কোর্টের সদস্য, লাহোর উচ্চ আদালতের সাবেক প্রধান বিচারপতি এবং ও কবি ও দার্শনিক আল্লামা মুহাম্মদ ইকবালের পুত্র জাবিদ ইকবাল তার স্বামী।

তথ্যসূত্র

জীবিত ব্যক্তি
লাহোরের ব্যক্তি
পাকিস্তানি মহিলা বিচারক
১৯২৯-এ জন্ম
হার্ভার্ড ল স্কুলের প্রাক্তন শিক্ষার্থী